Έργο Τεκμηρίωσης GNOME
gnome-doc-list@gnome.org
Κατανοώντας τι είναι τόμοι και κατατμήσεις και χρησιμοποιώντας το εργαλείο δίσκου μπορείτε να τα διαχειριστείτε.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Διαχείριση τόμων και κατατμήσεων

Η λέξη τόμος χρησιμοποιείται για την περιγραφή μιας συσκευής αποθήκευσης, όπως ένας σκληρός δίσκος. Μπορεί επίσης να αναφέρεται σε ένα μέρος της αποθήκευσης σε αυτή τη συσκευή, επειδή μπορείτε να διαιρέσετε την αποθήκευση σε τμήματα. Ο υπολογιστής κάνει αυτήν την αποθήκευση προσβάσιμη μέσα από τα αρχείο συστήματός σας με μια διαδικασία που αναφέρεται ως προσάρτηση. Οι προσαρτημένοι τόμοι μπορεί να είναι σκληροί δίσκοι, οδηγοί USB, DVD-RWs, κάρτες SD και άλλα μέσα. Εάν ένας τόμος είναι προς το παρόν προσαρτημένος, μπορείτε να διαβάσετε (και πιθανόν να γράψετε) αρχεία σε αυτόν.

Συχνά, ένας προσαρτημένος τόμος λέγεται κατάτμηση, όμως δεν είναι αναγκαστικά το ίδιο πράγμα. Μια «κατάτμηση» αναφέρεται σε μια φυσική περιοχή αποθήκευσης σε έναν οδηγό δίσκου. Αφού μια κατάτμηση έχει προσαρτηθεί, μπορεί να αναφέρεται ως ένας τόμος επειδή μπορείτε να προσπελάσετε τα αρχεία σε αυτή. Μπορείτε να σκεφτείτε τους τόμους ως τις ετικέτες, προσβάσιμες “βιτρίνες” στο λειτουργικό “των πίσω δωματίων” των κατατμήσεων και των οδηγών.

# Προβολή και διαχείριση τόμων και κατατμήσεων χρησιμοποιώντας το εργαλείο δίσκου

Μπορείτε να ελέγξετε και να τροποποιήσετε τους τόμους αποθήκευσης του υπολογιστή με το εργαλείο δίσκου.

Ανοίξτε την επισκόπηση Δραστηριότητες και ξεκινήστε την εφαρμογή Δίσκοι.

Στην λίστα συσκευών αποθήκευσης στα αριστερά σας, θα βρείτε σκληρούς δίσκους, δίσκους CD/DVD και άλλες φυσικές συσκευές. Πατήστε τη συσκευή που θέλετε να επιθεωρήσετε.

Το δεξιό παράθυρο παρέχει μια οπτική ανάλυση των τόμων και των κατατμήσεων που εμφανίζονται στην επιλεγμένη συσκευή. Περιέχει επίσης μια ποικιλία εργαλείων που χρησιμοποιούνται για τη διαχείριση αυτών των τόμων.

Να είστε προσεκτικοί: είναι πιθανό να σβήσετε πλήρως τα δεδομένα στον δίσκο σας με αυτά τα εργαλεία.

Ο υπολογιστής σας πού πιθανόν έχει τουλάχιστον μια πρωτεύουσα κατάτμηση και μια μονή κατάτμηση εναλλαγής. Η κατάτμηση εναλλαγής χρησιμοποιείται από το λειτουργικό σύστημα για διαχείριση μνήμης και προσαρτάται σπάνια. Η πρωτεύουσα κατάτμηση περιέχει το λειτουργικό σας σύστημα, εφαρμογές, ρυθμίσεις και προσωπικά αρχεία. Αυτά τα αρχεία μπορούν επίσης να διανεμηθούν μεταξύ πολλαπλών κατατμήσεων για ασφάλεια ή διευκόλυνση.

Μια πρωτεύουσα κατάτμηση πρέπει να περιέχει πληροφορίες που ο υπολογιστής σας χρησιμοποιεί στην εκκίνηση. Για αυτόν τον λόγο ονομάζεται μερικές φορές κατάτμηση εκκίνησης, ή τόμος εκκίνησης. Για να προσδιορίσετε εάν ένας τόμος είναι εκκινήσιμος, επιλέξτε την κατάτμηση και πατήστε το κουμπί γραναζιού στην εργαλειοθήκη κάτω από τον κατάλογο κατατμήσεων. Έπειτα, κάντε κλικ στο Επεξεργασία κατάτμησης… και κοιτάξτε τις Σημαίες. Εξωτερικά μέσα όπως οδηγοί USB και CD μπορεί επίσης να περιέχουν έναν εκκινήσιμο τόμο.