Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Откуцајте знаке који се не налазе на вашој тастатури, укључујући стране азбуке, математичке симболе, и украсне знаке.

# Унесите посебне знаке

Можете да унесете и да прегледате на хиљаде знакова из већине светских система писања, чак и оне који се не налазе на вашој тастатури. Ова страница наводи неке различите начине на које можете да унесете посебне знаке.

# Начини уношења знакова

# Таблица знакова

Гном садржи програм таблице знакова који вам омогућава да разгледате све знакове Уникода. Користите таблицу знакова да пронађете знак који желите, и затим га умножите и убаците где вам је потребно.

Можете наћи Таблицу знакова у прегледу Активности. За више података о таблици знакова, погледајте Упутство таблице знакова.

# Знакови

Још један користан програм који се испоручује са Гномом је Знакови. Омогућава вам да нађете и да уметнете необичне знакове тако што ћете разгледати категорије знакова или потражити кључним речима.

Овај програм можете да покренете из прегледа активности. За више података о овом програму, погледајте Упутство за знакове.

# Саставни тастер

Саставни тастер је посебан тастер који вам омогућава да притиснете више тастера у низу да бисте добили посебан знак. На пример, да упишете е са нагласком (é), можете да притиснете саставни затим ' затим e.

Тастатуре немају посебне саставне тастере. Уместо тога, можете да одредите један од постојећих тастера на вашој тастатури као саставни тастер.

## Одредите саставни тастер

Отворите преглед Активности и почните да куцате Тастатура.

Кликните на Тастатура да отворите панел.

Изаберите језичак Пречице и притисните Куцање.

Кликните на Саставни тастер са десне стране.

Кликните на Искључено и изаберите тастер који ће да се понаша као саставни тастер из падајућег изборника. Можете да изаберете један од Ктрл тастера, десни тастер Алт, десни тастер прозора или Супер тастер ако имате један, тастер Изборник или Закљ. слова. Било који тастер који изаберете ће тада радити само као саставни тастер, и неће више радити оно за шта је првобитно предвиђен.

Можете да откуцате много општих знакова користећи саставни тастер, на пример:

Притисните саставни затим ' затим неко слово да поставите дугоузлазни нагласак изнад слова, као што је é.

Притисните саставни затим ' затим неко слово да поставите краткоузлазни нагласак изнад слова, као што је è.

Притисните саставни затим " затим неко слово да поставите две тачке изнад слова, као што је ë.

Притисните саставни затим - затим неко слово да поставите цртицу изнад слова, као што је ē.

За још низова саставног тастера, погледајте страницу саставног тастера на Википедији.

# Кодни приказ

Можете да унесете било који знак Уникода користећи само вашу тастатуру са бројевним кодним приказом знака. Сваки знак је одређен четворозначним кодним приказом. Да пронађете кодни приказ неког знака, пронађите знак у таблици знакова и погледајте на траку стања или у језичку Детаљи о знаку. Кодни приказ јесу четири знака након U+.

Да унесете знак његовим кодним приказом, држите притиснутим Ктрл и Шифт, укуцајте U и за њим кодни приказ у виду четири знака, затим отпустите Ктрл и Шифт. Ако често користите знаке којима можете да приступите на друге начине, можете увидети да је корисно да меморишете кодни приказ тих знакова тако да их можете унети на брзину.

# Распореди тастатуре

Можете да учините да се ваша тастатура понаша као тастатура неког другог језика, без обзира која су слова одштампана на тастерима. Можете чак и брзо да се пребацујете између различитих распореда тастатуре користећи иконицу на горњој траци. Да сазнате како, погледајте .

# Начини уноса

Начин уноса проширује претходне начине омогућавајући унос знакова не само тастатуром већ било којим уређајем уноса. Можете да унесете знакове мишем користећи начин покрета, или да унесете знакове јапанског писма користећи латинску тастатуру.

Да изаберете начин уноса, кликните десним тастером миша преко елемента текста, и у изборнику Начин уноса, изаберите начин уноса који желите да користите. Не постоји обезбеђен основни начин уноса, зато погледајте документацију начина уноса да видите како да их користите.