Gnomov projekat dokumentacije
gnome-doc-list@gnome.org
Šon Mek Kens
shaunm@gnome.org
Andre Klaper
ak-47@gmx.net
Majkl Hil
mdhillca@gmail.com
Prebacite na drugi jezik za korisničko sučelje i tekst pomoći.

# Promenite jezik koji koristite

Možete da koristite vašu radnu površ i programe na nekom od desetak jezika, koji su obezbeđeni svojim paketima jezika instaliranim na vašem računaru.

Otvorite pregled Aktivnosti i počnite da kucate Region i jezik.

Kliknite na Region i jezik da otvorite panel.

Kliknite Jezik.

Izaberite željeni region i jezik. Ako vaš region i jezik nisu na spisku, pritisnite ... na dnu spiska da izaberete iz svih dostupnih regiona i jezika.

Pritisnite na Gotovo da sačuvate.

Odgovorite na upit, Vaša sesija treba da bude ponovo pokrenuta da bi izmene stupile na snagu tako što ćete kliknuti Ponovo pokreni sada, ili kliknite na X da kasnije pokrenete ponovo.

Neki prevodi mogu biti nepotpuni, a određeni programi možda uopšte ne podržavaju srpski jezik. Svaki neprevedeni tekst će biti prikazan na jeziku na kome je softver originalno razvijen, obično na američkom engleskom.

Postoje neke posebne fascikle u vašoj ličnoj fascikli u kojima programi mogu da uskladište stvari kao što su muzika, slike i dokumenti. Ove fascikle koriste standardne nazive u skladu sa vašim jezikom. Kada se ponovo prijavite, bićete upitani da li želite da preimenujete te fascikle na standardne nazive za izabrani jezik. Ako planirate da koristite novi jezik svo vreme, trebali biste da ažurirate nazive fascikli.