Gnomov projekat dokumentacije
gnome-doc-list@gnome.org
Natalija Ruz Lejva
nruz@alumnos.inf.utfsm.cl
Majkl Hil
mdhillca@gmail.com
Šoba Tjagi
tyagishobha@gmail.com
Ekaterina Gerasimova
kittykat3756@gmail.com
Izmenite rezoluciju ekrana i njegovo usmerenje (rotaciju).

# Izmenite rezoluciju ili okrenutost ekrana

Možete da izmenite koliko će velike (ili sa koliko pojedinosti) izgledati stvari na ekranu menjajući rezoluciju ekrana. Možete da izmenite kako će stvari biti prikazane (na primer, ako imate ekran koji možete da okrenete) tako što ćete izmeniti rotaciju.

Otvorite pregled Aktivnosti i počnite da kucate Ekrani.

Kliknite na Ekrani da otvorite panel.

Ako imate više ekrana a nisu klonirani, možete imati različita podešavanja za svaki ekran. Izaberite ekran u oblasti za pregled.

Izaberite rezoluciju i okrenutost.

Kliknite Primeni. Nova podešavanja će biti primenjena u roku od 20 sekundi pre vraćanja na prethodno stanje. Na taj način, ako ne možete da vidite ništa sa novim podešavanjima, vaša stara podešavanja će biti vraćena. Ako ste zadovoljni novim podešavanjima, kliknite Zadrži podešavanja.

# Rezolucija

Rezolucija predstavlja broj piksela (tačaka na ekranu) koji mogu biti prikazani u svakom pravcu. Svaka rezolucija ima odnos razmere, odnos širine naspram visine. Široki ekrani koriste odnos razmere 16:9, dok stariji tradicionalni koriste 4:3. Ako izaberete rezoluciju koja ne odgovara odnosu razmere vašeg ekrana, pri dnu i na vrhu ekrana će biti prikazane crne trake kako bi se izbeglo izobličavanje.

Možete da izaberete rezoluciju koju želite iz padajućeg spiska Rezolucija. Ako izaberete neku koja ne odgovara vašem ekranu isti može izgledati nejasno ili tačkasto.

# Okrenutost

Na nekim prenosnim računarima, možete fizički da okrenete ekran u mnogim pravcima. Mogućnost okretanja ekrana je vrlo korisna. Možete da okrenete ono što vidite na vašem ekranu pritiskom na dugmad sa strelicama.