Stiven Ričards
steven.richardspc@gmail.com
Opšti saveti koje treba imati na umu prilikom korišćenja interneta.

# Ostanite bezbedni na internetu

Mogući razlog zbog koga koristite Linuks je odlična bezbednost po kojoj je poznat. Jedan od razloga zbog kojih je Linuks relativno bezbedan od zlonamernih programa i virusa je zbog malog broja ljudi koji ga koriste. Virusi su namenjeni popularnijim operativnim sistemima, kao što je Vindouz, koji ima vrlo veliki broj korisnika. Linuks je takođe vrlo bezbedan zbog svoje prirode otvorenog koda, koja znalcima omogućava da urade izmene i poboljšaju funkcije bezbednosti koje se nalaze u svakoj distrubuciji.

Uprkos merama koje su preduzete kako bi se obezbedila bezbednost vaše instalacije Linuksa, uvek postoje slabosti. Kao prosečan korisnik na internetu još uvek možete biti osetljivi na:

Prevare upecavanja (veb sajtovi koji pokušavaju da doznaju poverljive podatke putem obmane)

Prosleđivanje zlonamernih el. poruka

Programe sa lošim namerama (virusi)

Neovlašćeni udaljeni/lokalni mrežni pristup

Da sačuvate bezbednost na mreži, upamtite dobro sledeće savete:

Pripazite na el. poštu, priloge, ili veze koje su vam poslali ljudi koje ne poznajete.

Ako je ponuda veb sajta previše dobra da bi bila istinita, ili ako vam traži poverljive podatke koji izgledaju neophodni, razmislite dva puta o tome koje podatke šaljete i o mogućim posledicama ako taj podatak zloupotrebe kradljivci identiteta ili drugi zlikovci.

Budite pažljivi prilikom dodeljivanja ovlašćenja na nivou administratora nekom programu, naročito onima koje pre toga niste koristili ili programima koji su slabo poznati. Obezbediti bilo kome/bilo šta sa ovlašćenjima na nivou administratora izlaže vaš računar visokom nivou iskorišćavanja.

Budite sigurni da ste pokrenuli samo neophodne usluge udaljenog pristupa. Pokretanje bezbedne školjke ili VNC-a može biti korisno, ali takođe ostavlja vaš računar otvorenim za upade ako nije obezbeđen na pravi način. Razmotrite upotrebu mrežne barijere da zaštitite računar od upada.