Az Ubuntu dokumentációs wiki közreműködői
GNOME dokumentációs projekt
gnome-doc-list@gnome.org
Győződjön meg róla, hogy az egyszerű hálózati beállítások helyesek, és készüljön fel a következő néhány hibaelhárítási lépésre.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Vezeték nélküli hálózatok hibáinak elhárítása

Kezdésként ellenőrizze a kapcsolatot

Ebben a lépésben a vezeték nélküli hálózati kapcsolat néhány alapvető adatát kell ellenőrizni. Ezzel kizárható, hogy a hálózati problémát nem valami triviális gond okozza, például nincs bekapcsolva a vezeték nélküli kapcsolat, és a következő néhány hibaelhárítási lépésre is felkészíti.

Győződjön meg róla, hogy a laptopja nem csatlakozik egy vezetékes internetkapcsolathoz.

Ha külső vezeték nélküli csatolóval (például USB csatoló vagy a laptopba csúsztatható PCMCIA-kártya) rendelkezik, akkor győződjön meg róla, hogy az stabilan, a megfelelő csatlakozóba van behelyezve.

Ha a vezeték nélküli kártya a számítógép belsejében található, akkor győződjön meg róla, hogy a vezeték nélküli csatoló kapcsolója (ha van ilyen) be van kapcsolva. A laptopok vezeték nélküli kapcsolóit gyakran egy billentyűkombináció megnyomásával lehet aktiválni.

Kattintson a rendszerállapot-területre a felső sávon, és válassza a Wi-Fi lehetőséget, majd a Wi-Fi beállítások pontot. Győződjön meg róla, hogy a Wi-Fi menüpont BE van kapcsolva. Ellenőrizze azt is, hogy a repülő mód nincs-e bekapcsolva.

Nyisson meg egy Terminált, írja be az nmcli device parancsot, és nyomja meg az Enter billentyűt.

Ez információkat jelenít meg a hálózati csatolókról és a kapcsolat állapotáról. Nézze meg, hogy a megjelenő információkban van-e a vezeték nélküli csatolóval kapcsolatos elem. Ha az állapot `connected`, akkor a csatoló működik, és kapcsolódott a vezeték nélküli routerhez.

Ha csatlakozott a vezeték nélküli routeréhez, de így sem éri el az internetet, akkor vagy a router nincs beállítva megfelelően, vagy az internetszolgáltatónál merültek fel ideiglenes problémák. Nézze meg a router és a szolgáltató beállítási útmutatóit, és ellenőrizze a beállítások helyességét, vagy keresse meg az internetszolgáltató terméktámogatását.

Ha az nmcli device által megjelenített információk nem jelezték, hogy csatlakozva lenne a hálózatra, akkor kattintson a Következő hivatkozásra a hibaelhárítási útmutató következő részére ugráshoz.