Fil Bul
philbull@gmail.com
Šon Mek Kens
shaunm@gnome.org
Majkl Hil
mdhillca@gmail.com
Šoba Tjagi
tyagishobha@gmail.com
Odredite koliko brzo ćete morati da pritisnete dugme miša po drugi put da biste izvršili dvostruki klik.

# Podesite brzinu dvostrukog klika

Dvoklik se odigrava samo kada taster miša pritisnete dovoljno brzo po drugi put. Ako do drugog pritiska dođe posle dužeg vremena nakon prvog, dobićete samo dva odvojena klika, a ne dvoklik. Ako imate poteškoća da dovoljno brzo pritisnete taster miša, trebali biste da povećate vremenski interval.

Otvorite pregled Aktivnosti i počnite da kucate Miš i dodirna tabla.

Kliknite na Miš i dodirna tabla da otvorite panel.

Pod Opšte, doterajte klizač Dvoklika na vrednost koja vam najviše odgovara.

Kliknite na dugme Isprobajte podešavanja. Jedan klik u prozoru će označiti spoljni krug. Dvostruki klik će označiti unutrašnji krug.

Ako vaš miš izvršava dvoklik kada želite samo jedan klik čak i kada ste povećali vremenski interval duplog klika, može biti da je vaš miš neispravan. Pokušajte da priključite neki drugi miš na vaš računar i vidite da li će raditi ispravno. Drugačije, priključite vaš miš na neki drugi računar i vidite da li još uvek ima isti problem.

Ovo podešavanje će uticati i na miša i na dodirnu tablu, kao i na svaki drugi ukazivački uređaj.